Îl desenează în mai multe posturi de luptă, cu un balaur sau cu inamici fioroși, și se prezintă la editura Marvel, cea mai mare editură de benzi desenate din lume! O combinație între talentul și norocul său proverbial îl aduce în situația de a-i fi publicate primele desene în revista „The Savage Sword of Conan the Barbarian“ la doar câteva luni după ce debarcase pe tărâmul promis! În ciuda debutului promițător, Sandu Florea realizează că trebuie să șteargă cu buretele toată experiența sa grafică românească și să învețe să deseneze precum americanii.